Kommunene Skånland og Sandtorg ble utskilt fra Trondenes kommune 1. juli 1926. Skånland hadde ved opprettelsen 2443 innbyggere. 1. januar 1964 ble det meste av Skånland, med 2246 innbyggere, slått sammen med Astafjord kommune til nye Skånland kommune. Samtidig ble området på øya Rolla som hadde tilhørt Skånland, Sørrollnes, med 143 innbyggere, slått sammen med Ibestad og Andørja kommuner til nye Ibestad kommune.